
Tisztelt Képviselő-testület!

Az elmúlt évek tapasztalatai alapján szükségessé vált a Martfűi Labdarúgó Sportegyesület által használt Martfű, Strand út 3. szám alatti, 822/1. hrsz-ú, sporttelep megnevezésű önkormányzati ingatlan használatára vonatkozóan használatba adási szerződés megkötésére.
Mint ismeretes, ezt évtizedek óta szinte kizárólag a Sportegyesület használta, melynek a mindenkori Önkormányzat biztosította a fenntartását és tevékenyen részt vett az ennek érdekében ellátandó feladatok elvégeztetésében is.
A Sportegyesület emellett minden évben igényelhette az Önkormányzat anyagi támogatását az Egyesület működtetéséhez.
Az Önkormányzat az együttműködés alapján részt vállalt tehát a fenntartási költségek viselésével, jórészt közfoglalkoztatásban alkalmazásra került munkaerő biztosításával, valamint a tényleges anyagi támogatás folyósításával a Sportegyesület céljainak megvalósításában.

A használatba adással biztosítható lesz a későbbiekben az önkormányzati és az egyesületi feladatok egyértelmű és végleges elhatárolása, amely azért is indokolt, mert a Sportegyesület több alkalommal pályázik különböző felújítási források elnyerésére.  Ehhez eddig szükség volt a sporttelep használatával kapcsolatos tulajdonosi nyilatkozatok kiadására, a használatba adási szerződéssel így a későbbiekben a pályázati eljárás is egyszerűsödik majd a számukra.
Ezen kívül a szerződéskötést indokolja még, hogy lehetőségük lesz a jövőben működtetési költségek finanszírozására is pályázni, amely így megtakarítást jelenthet majd az Önkormányzatnak.

A Martfűi Labdarúgó Sportegyesülettel a sporttelep térítésmentes használatba adási szerződésének tervezete előzetesen egyeztetésre került, melyhez az előterjesztés mellékletét képező észrevétel érkezett az Egyesület Elnökétől.

Tisztelt Képviselő-testület!

Mindezek alapján kérem, hogy az előterjesztést az észrevétellel együtt megtárgyalni és az alábbi határozati javaslatot elfogadni szíveskedjenek:

Határozati javaslat:

Martfű Város Önkormányzata Képviselő-testületének

……../2016. (…..) határozata
a Martfűi Labdarúgó Sportegyesülettel kötendő, sporttelep térítésmentes használatba adási szerződéséről

Martfű Város Önkormányzatának Képviselő-testülete megtárgyalta a Martfűi Labdarúgó Sportegyesülettel kötendő, sporttelep térítésmentes használatba adási szerződéséről szóló előterjesztést és az alábbi határozatot hozza:

Martfű Város Önkormányzatának Képviselő-testülete az előterjesztés melléklete szerint elfogadja a Martfűi Labdarúgó Sportegyesülettel kötendő térítésmentes használatba adási szerződést és felhatalmazza Dr. Papp Antal polgármestert annak aláírására.

Erről értesül:
1.) Jász-Nagykun-Szolnok Megyei Kormányhivatal, Szolnok,
2.) Valamennyi Képviselő, Helyben,
3.) Benedek Tibor, Martfűi Labdarúgó Sportegyesület Elnöke, Martfű, Strand u. 3.,
4.) Irattár.



M a r t f ű, 2016. szeptember 19.                                                                       Dr. Papp Antal
											polgármester

Látta: Szász Éva jegyző

